కరిబియన్

కరిబియన్ అనేది కరిబియన్ సముద్రం, దాని ద్వీపాలు (కొన్ని కరిబియన్ సముద్రం చుట్టూ ఉన్నాయి, మరి కొన్ని కరిబియన్ సముద్రం, ఉత్తర అట్లాంటిక్ మహాసముద్రం రెండింటికి సరిహద్దులుగా ఉన్నాయి), చుట్టుపక్కల తీరాలను కలిగి ఉన్న అమెరికాలోని ప్రాంతం. ఈ ప్రాంతం గల్ఫ్ ఆఫ్ మెక్సికో, ఉత్తర అమెరికా ప్రధాన భూభాగానికి ఆగ్నేయంగా ఉంది. మధ్య అమెరికాకు తూర్పున, దక్షిణ అమెరికా ద్వీపాలు, దిబ్బలు, కేస్‌లకు ఉత్తరాన ఉంది. ఈ ప్రాంతంలో 700 కు పైగా దీవులు, లంకలు, ప్రవాళాలూ ఉన్నాయి. గ్రేటర్ ఆంటిల్లీస్, ఉత్తరాన లూకాయన్ ద్వీపసమూహం, దక్షిణం తూర్పుల్లో ఉన్న లెస్సర్ యాంటిల్లెస్ (దీనిలో లీవార్డ్ ఆంటిల్లీస్ కూడా ఉన్నాయి) వంటి ద్వీపాల వక్రతలు కరిబియన్ సముద్రపు తూర్పు ఉత్తర అంచులను నిర్వచిస్తాయి. సమీపంలోని లూకాయన్ ద్వీపసమూహంతో (బహామాస్, టర్క్స్ అండ్ కైకోస్ దీవులు) కలిసి అవి వెస్ట్ ఇండీస్‌ను ఏర్పరుస్తాయి. ఇవి కరిబియన్ సముద్రం సరిహద్దులో లేనప్పటికీ కరిబియన్‌లో భాగంగానే పరిగణించబడతాయి. ప్రధాన భూభాగంలో ఉన్న బెలిజ్, నికరాగ్వా, కొలంబియాలోని కరిబియన్ ప్రాంతం, కోజుమెల్, యుకాటాన్ ద్వీపకల్పం, మార్గరీటా ద్వీపం, గయానాస్ (గయానా, సురినామ్, ఫ్రెంచ్ గయానా, వెనిజులాలోని గయానా ప్రాంతం, బ్రెజిల్ లోని అమాపా) లకు ఉన్న రాజకీయ, సాంస్కృతిక సంబంధాల కారణంగా వీటిని కూడా కరిబియన్‌లో భాగం గానే పరిగణిస్తారు.
భౌగోళికంగా, కరిబియన్ లోని ద్వీపాలను (వెస్ట్ ఇండీస్) ఉత్తర అమెరికాలో భాగంగా పరిగణిస్తారు. కొన్నిసార్ల మధ్య అమెరికాలో భాగంగా లేదా వారి స్వంత ప్రాంతంగా కూడా పరిగణిస్తారు. అవన్నీ 30 సార్వభౌమ రాష్ట్రాలు, విదేశీ విభాగాలు, డిపెండెన్సీలుగా ఉన్నాయి. 1954 డిసెంబరు 15 నుండి 2010 అక్టోబరు 10 వరకు, ఐదు రాష్ట్రాలతో కూడిన నెదర్లాండ్స్ యాంటిలిస్ అని పిలువబడే ఒక దేశం ఉండేది. ఇవన్నీ డచ్ డిపెండెన్సీలు. 1958 జనవరి 3 నుండి 1962 మే 31 వరకు, వెస్టిండీస్ ఫెడరేషన్ అని పిలువబడే స్వల్పకాలిక రాజకీయ యూనియన్ కూడా ఉండేది. ఇది ఇంగ్లీష్ మాట్లాడే 10 కరిబియన్ భూభాగాలతో కూడుకుని ఉండేది. అవన్నీ అప్పటి బ్రిటిష్ డిపెండెన్సీలు.
లెస్సర్ యాంటిల్లెస్
లూకాయన్ ద్వీపసమూహం
కరిబియన్‌ లోని ద్వీపాలన్నీ ఏదో ఒక సమయంలో ఐరోపా దేశాలకు వలస రాజ్యాలుగా ఉండేవి. కొన్ని ఇప్పటికీ వలసలుగానే ఉన్నాయి. వీటిలో కొన్ని ఆయా దేశాలకు చెందినవిదేశీ భూభాగాలు లేదా ఆధారిత భూభాగాలు :
బ్రిటీష్ వెస్టిండీస్‌ను యునైటెడ్ కింగ్‌డమ్ 1958, 1962 మధ్య వెస్టిండీస్ ఫెడరేషన్‌గా ఏకం చేసింది. గతంలో BWIలో భాగమైన స్వతంత్ర దేశాలకు ఇప్పటికీ ఉమ్మడిగా టెస్ట్ మ్యాచ్‌లు, వన్ డే ఇంటర్నేషనల్స్, ట్వంటీ20 ఇంటర్నేషనల్స్‌లో పోటీపడే క్రికెట్ జట్టు ఉంది. వెస్టిండియన్ క్రికెట్ జట్టులో దక్షిణ అమెరికా దేశం గయానా కూడా భాగం. ఆ ఖండంలోని ప్రధాన భూభాగంలో ఉన్న ఏకైక మాజీ బ్రిటిష్ వలస ఇది.
అదనంగా, ఈ దేశాలు వెస్ట్ ఇండీస్ విశ్వవిద్యాలయాన్ని ప్రాంతీయ సంస్థగా పంచుకుంటున్నాయి. విశ్వవిద్యాలయానికి జమైకా, బార్బడోస్, ట్రినిడాడ్ అండ్‌ టొబాగోలో మూడు ప్రధాన క్యాంపస్‌ లున్నాయి. బహామాస్‌లో ఒక చిన్న క్యాంపస్, ట్రినిడాడ్ వంటి ఇతర సహకార ప్రాంతాలలో రెసిడెంట్ ట్యూటర్‌లు ఉన్నాయి.
ఐరోపా వాళ్ళు వచ్చే సమయానికి కరిబియన్‌లో నివసిస్తున్న ఆధిపత్య జాతులలో గ్రేటర్ ఆంటిల్లెస్ లోని టైనో, ఉత్తర లెస్సర్ ఆంటిల్లెస్, దక్షిణ లెస్సర్ ఆంటిల్లెస్ లోని ద్వీప కారిబ్‌లు, పశ్చిమ క్యూబాలోని గ్వానాజాటాబే, తూర్పు హిస్పానియోలాకు చెందిన సిగువాయో వంటి చిన్న విభిన్న సమూహాలు ఉండేవి. కరిబియన్ జనాభా ఐరోపావాళ్ళు రాకముందు దాదాపు 7,50,000 ఉండేదని అంచనా వేసారు. దీనికంటే ఎక్కువ, తక్కువ ఉండే అంచనాలు కూడా ఉన్నాయి. యూరోపియన్లు వచ్చాక, సామాజిక అంతరాయం, మశూచి, తట్టు వంటి అంటువ్యాధులు వ్యాపించడం వలన (అక్కడి ప్రజల్లో ఆ రోగాలకు సహజ రోగనిరోధక శక్తి లేదు) అమెరిండియన్ జనాభా క్షీణించింది. వీరిలో కాంగో, ఇగ్బో, అకాన్, ఫోన్, యోరుబా అలాగే ఇంగ్లండ్‌లోని క్రోమ్‌వెల్లియన్ పాలనలో బహిష్కరించబడి ఐర్లాండ్ నుండి వచ్చిన సైనిక ఖైదీలు ఉన్నారు. అలాగే బ్రిటన్, ఇటలీ, ఫ్రాన్స్, స్పెయిన్, నెదర్లాండ్స్, పోర్చుగల్, డెన్మార్క్ నుండి వలస వచ్చినవారు కూడా ఇందులో ఉన్నారు. ఈ రెండు వర్గాల ప్రజల్లోనూ మరణాల రేటు ఎక్కువగా ఉంది.
1800 నాటికి జనాభా 22 లక్షలకు చేరుకుందని అంచనా 19వ శతాబ్దం మధ్యలో భారతదేశం, చైనా, ఇండోనేషియా తదితర దేశాల నుండి ప్రజలు ఒప్పంద సేవకులుగా వలస వచ్చారు. అట్లాంటిక్ బానిస వాణిజ్యం ముగిసిన తరువాత, సహజంగానే జనాభా పెరిగింది. 2000 నాటికి మొత్తం ప్రాంతీయ జనాభా 3.75 కోట్లని అంచనా వేసారు
హైతీ లోను, చాలా వరకు ఫ్రెంచ్, ఆంగ్లోఫోన్, డచ్ కరిబియన్‌లలోనూ జనాభా ప్రధానంగా ఆఫ్రికన్ మూలానికి చెందినవారు; అనేక ద్వీపాలలో మిశ్రమ జాతి మూలాలున్నవారు (ములాట్టో - క్రియోల్, డగ్లా, మెస్టిజో, క్వాడ్రూన్, చోలో, కాస్టిజో, క్రియోల్లో, జాంబో, పార్డో, ఆసియన్ లాటిన్ అమెరికన్లు, చిండియన్, కోకో పాన్యోల్స్‌తో సహా ) గణనీయమైన సంఖ్యలో ఉన్నారు. అలాగే డచ్, ఇంగ్లీష్, ఫ్రెంచ్, ఇటాలియన్, పోర్చుగీస్, స్పానిష్ వంటి ఐరోపా మూలాలున్న వారు కూడా ఉన్నారు. ఆసియన్లు, ముఖ్యంగా చైనీస్, భారతీయ సంతతి, జావానీస్ ఇండోనేషియన్లు, కొన్ని ప్రాంతాలలో గణనీయమైన మైనారిటీని ఏర్పరుచుకున్నారు. ట్రినిడాడ్ అండ్‌ టొబాగో, గయానా, సురినామ్‌లలో భారతీయులు బహుళ జనాభాగా ఉన్నారు. వారి పూర్వీకులు చాలా మంది 19వ శతాబ్దంలో ఒప్పంద కార్మికులుగా వచ్చారు.
స్పానిష్-మాట్లాడే కరిబియన్ జనాభా ప్రధానంగా యూరోపియన్లు, ఆఫ్రికన్లు లేదా జాతిపరంగా మిశ్రమ మూలాలున్నవారు. ప్యూర్టో రికోలో యూరోపియన్-ఆఫ్రికన్-నేటివ్ అమెరికన్ (త్రి-జాతి మిశ్రమం) మిశ్రమంతో యూరోపియన్లు మెజారిటీగా ఉన్నారు. ములాట్టోలు (యూరోపియన్-వెస్ట్ ఆఫ్రికన్) పెద్ద మైనారిటీగా, పశ్చిమ ఆఫ్రికన్లు మైనారిటీగా ఉన్నారు. క్యూబాలో ఆఫ్రికన్ మూలాలున్నవారి గణనీయమైన జనాభాతో పాటు యూరోపియన్ మెజారిటీ కూడా ఉంది. డొమినికన్ రిపబ్లిక్‌లో అతిపెద్ద మిశ్రమ-జాతి జనాభా ఉంది. వీరు ప్రధానంగా యూరోపియన్లు, పశ్చిమ ఆఫ్రికన్లు, అమెరిండియన్ల సంతతి.
జమైకాలో పెద్ద సంఖ్యలో ఆఫ్రికన్ మెజారిటీ ఉంది, దీనితో పాటుగా మిశ్రమ జాతి నేపథ్యం ఉన్న జనాభా కూడా గణనీయంగా ఉంది. చైనీస్, యూరోపియన్లు, భారతీయులు, లాటినోలు, యూదులు, అరబ్బులు మైనారిటీ జనాభాలో ప్రముఖులు. బానిసలు, ఒప్పంద కార్మికుల దిగుమతి, వలసల ఫలితంగా జనాభాలో ఈ వైవిధ్యం ఏర్పడింది. చాలా మంది బహుళ-జాతి జమైకన్లు తమను తాము మిశ్రమ జాతి లేదా బ్రౌన్ అని పిలుచుకుంటారు. బెలిజ్, గయానా, ట్రినిడాడ్ అండ్ టొబాగోలోని కారికోమ్ రాష్ట్రాలలో ఇలాంటి జనాభాను చూడవచ్చు. ట్రినిడాడ్ అండ్ టొబాగోలో ఆఫ్రికన్లు, భారతీయులు, చైనీస్, అరబ్బులు, యూదులు, లాటినోలు, యూరోపియన్లు స్థానిక అమెరిండియన్ల జనాభా ఉండడంతో బహుళ జాతి కాస్మోపాలిటన్ సమాజం ఏర్పడింది. కరిబియన్ యొక్క ఈ బహుళ-జాతి మిశ్రమం తరచుగా ప్రధాన జాతుల సరిహద్దులను దాటి ఉప-జాతులను సృష్టించింది. వీటిలో ములాట్టో - క్రియోల్, మెస్టిజో, పార్డో, జాంబో, డగ్లా, చిండియన్, ఆఫ్రో-ఆసియన్లు, యురేషియన్, కోకో పన్యోల్స్, ఆసియా లాటినోస్ ఉన్నాయి.
స్పానిష్ (64%), ఫ్రెంచ్ (25%), ఇంగ్లీషు (14%), డచ్, హైటియన్ క్రియోల్, పాపియమెంటో ఈ ప్రాంతంలోని వివిధ దేశాలలో చలామణీలో ఉన్న ప్రధానమైన అధికారిక భాషలు. అయితే ప్రతి కరిబియన్ దేశంలోనూ కొన్ని ప్రత్యేకమైన క్రియోల్ భాషలు లేదా మాండలికాలు కూడా ఉన్నాయి. కరిబియన్ హిందుస్తానీ, చైనీస్, జావానీస్, అరబిక్, మోంగ్, అమెరిండియన్ భాషలు, ఇతర ఆఫ్రికన్ భాషలు, ఇతర యూరోపియన్ భాషలు, ఇతర భారతీయ భాషలు వంటి ఇతర భాషలు కూడా చూడవచ్చు.
కరిబియన్‌లో క్రైస్తవం ప్రధానమైన మతం (84.7%). ఈ ప్రాంతంలోని ఇతర మతాలు - హిందూ మతం, ఇస్లాం మతం, జుడాయిజం, రస్తాఫారి, బౌద్ధమతం, చైనీస్ జానపద మతం (ఇంకా. టావోయిజం, కన్ఫ్యూషియనిజం), బహాయి, జైనిజం, సిక్కు మతం, కెబాటినాన్, సాంప్రదాయ ఆఫ్రికన్ మతాలు, యోరుబా (ఇంక్ల్. ట్రినిడాడ్ ఒరిషా), ఆఫ్రో-అమెరికన్ మతాలు, (ఇంక్ల్. శాంటెరియా, పాలో, ఉంబండా, బ్రూజేరియా, హూడూ, కాండోంబ్లే, క్వింబండా, ఒరిషా, క్సాంగో డి రెసిఫ్, క్సాంగో డో నార్డెస్టే, కాంఫా, ఎస్పిరిటిస్మో, శాంటో డైమ్, ఒబియా, కాండోంబ్లే, విన్టియన్, అబాన్, అబాన్, అబాన్, వూడూ, హైతియన్ వోడౌ, వోడున్).